19/6/2025

**מכרז פומבי מס' 15/2025 - בקשה להצעת מחיר לשירותי תכנון מפורט ופיקוח עליון לשדרוג/שיקום מתקני נטרול הריחות במט"ש כבר סבא-הוד השרון בהתאם לתוכנית שאושרה ברשות המים**

תאגיד פלגי שרון בע"מ ותאגיד מיה בע"מ המפעילים במשותף את מט"ש כפר סבא-הוד השרון (להלן: "**התאגיד**" או "**המזמין**") מזמין בזאת הצעות למתן שירותי תכנון מפורט ופיקוח עליון לשיקום, שדרוג, טיפול הצנרת היניקה והמפוחים מהמתקנים וכל מכלול הקשור למערכת ניטרול הריחות במט"ש כפר סבא-הוד השרון (להלן: "**השירותים**"), והכול כמפורט במסמך שלהלן.

1. **רקע**
   1. מתקן לטיהור שפכים (מט"ש) של כפר סבא- הוד השרון הוקם בשנת 1996 לטיפול בשפכי הערים כפר סבא והוד השרון. המט"ש הוקם בבעלות משותפת של שתי הערים כפר סבא והוד השרון, ועבר לבעלות תאגידי המים פלגי שרון ומיה עם הקמתם.
   2. עם הקמת המתקן בשנת 1996 הוקמו במט"ש ארבעה מתקנים ביולוגיים לנטרול ריחות ובין השנים 2007 עד 2010 ,כאשר המט"ש הוגדל ושודרג, נוספו עוד מספר מתקני נטרול ביולוגיים. כיום קיימים ששה מתקני נטרול ריחות במט"ש כמפורט להלן:

מתקנים מקוריים שהוקמו בשנת 1995 :

* מתקן לטיפול בתא הכניסה למט"ש (מתקן מס' 1)
* שלושה אגני גזם טוף שמטפלים באגני השיקוע הראשוני ובתאים האנאירוביים בריאקטורים (מתקנים 5,4 ו-6).

מתקנים שנבנו עם השדרוג בשנת 2010 :

* מתקן ביולוגי תלת שלבי שמטפל במתקני טיפול הקדם (מתקן מס' 2).
* מתקן מצע סינטטי שמטפל במתקני הטיפול בבוצה (מתקן מס' 3).

הערות נוספות :

* בשנת 2008-2009 שודרגו שלושת המתקנים גזם -טופ, מס' 5,4 ו-6, הוגבהו ונוסף מצע חדש מעל המצע הקיים מבלי להחליף את המצע המקורי.
* במתקן מס' 3 הוחלף המצע לפני כ-8 שנים.
* כל מתקני המט"ש מקורים וקיימת מערכת צנרת שיונקת את האוויר מהמתקנים אל מתקני נטרול הריחות (ראה תכנית עם סימון המתקנים וצנרת היניקה מהמתקנים השונים המצורפת למסמך זה).
  1. במסגרת הליך זה, פונה המזמין בבקשה לקבלת הצעות לשירותי תכנון מפורט ופיקוח עליון על תכנון וביצוע שדרוג מערכת הטיפול בריחות במט"ש כפר סבא-הוד השרון בהתאם למפורט

בפרשה הטכנית שצורפה לפניה זו ו/או תוספות ושינויים שיוצאו ע"י המתכנן במידה ויאושרו ע"י המזמין (להלן: "השירותים" או "שירותי התכנון והפיקוח"), כמפורט בסעיף 2 להלן.

* 1. עקב מגבלות תקציב, הפרויקט יחולק לשני מכרזים או שלושה בהתאם לתקציב השנתי שעומד ברשות המזמין, או מכרז אחד שירכז את כל הטיפול הנדרש במערכת ניטרול הריחות אך יישום המכרז יתפרש על פני שנתיים - שלוש שנים, והכל לשיקול המזמין. על כן על המציע לקחת בחשבון בהצעתו הכספית שיוכנו שניים או שלושה מכרזים והליך הביצוע והפיקוח יתפרש על פני שנתיים - שלוש. מובהר כי מדובר בהערכה בלבד, והמציע הזוכה לא יהא זכאי לכל תוספת תמורה אם ידרשו מכרזים נוספים ו/או אם הליך הביצוע והפיקוח ימשך תקופה ארוכה יותר.

1. **שירותי התכנון והפיקוח**

שירותי המתכנן יכללו בין היתר את כל המפורט להלן:

- לימוד כל חומר הקרע לצורך הכנת מסמכי מכרז.

- תכנון מפורט של העבודות, בהתאם לתוכנית שהוגשה לאישור ברשות המים.

- הכנת מסמכי מכרז כולל תכנון, מפרטים טכניים וכתבי כמויות.

- לווי תהליך המכרז.

- בדיקת הצעות הקבלנים, והמלצה על בחירת קבלן.

- השתתפות בישיבות וועדת המכרזים ככל שיידרש.

- פיקוח עליון בסיום העבודה.

- בדיקה ואישור חשבונות במידת הצורך.

- בדיקת ואישור תיקי המתקן.

- קבלה סופית של העבודה.

- ליוויי המזמין מול רשות המים, משרד הגנת הסביבה, משרד הבריאות וכל רגולטור חיצוני שיידרש במסגרת הליך זה, בכל דבר שיידרש לרבות שיפוט התוכנית.

- ליווי המזמין או מי מטעמו בהגשת תוכניות לרשויות לקבלת היתר בניה.

- כל מטלה אחרת, הקשורה לנושא המכרז, שתידרש עפ"י שיקול דעתו של המזמין.

יש לשים לב לסעיף 1.4 לעיל, הביצוע יחולק לשנים-שלושה שלבים כך שיתכן וידרשו שנים-שלושה מכרזים נפרדים שיכללו את כל שירותי התכנון הנ"ל.

1. **מועד הגשת הצעות** 
   1. את ההצעה יש להגיש במסירה ידנית בלבד אל תיבת המכרזים במשרדי תאגיד פלגי שרון ברחוב התע"ש מס' 11, כפר סבא, במעטפה סגורה ללא כיתוב או סימון כלשהו, הנושאת את שם המכרז.

3.2 המועד האחרון להגשת ההצעות הינו יום 20/7/2025 בשעה 12:00. מסמכים שיוגשו לאחר המועד והשעה הנקובים, לא יפתחו ויפסלו על הסף.

3.3 המזמין שומר לעצמו את הזכות, לפי שיקול דעתו הבלעדי, לדחות את המועד האחרון להגשת ההצעות למכרז, בהודעה שתישלח לכלל המשתתפים במכרז.

3.4 מסמכים שמצורפים להצעה זאת:

* מט"ש כפר סבא-הוד השרון - שדרוג מערכת הטיפול בריחות, פרשה טכנית מתאריך ספטמבר 2024.
* תרשים זרימה
* טופס הצעת המציע – נספח א'.
* תצהיר לפי חוק עסקאות גופים ציבוריים – נספח ב'.

**תנאי סף:**

רשאים להגיש הצעה לבל"מ זה אך ורק משרדי תכנון בעלי ניסיון העונים על כל הדרישות הבאות במצטבר\*:

1. משרד התכנון (המציע) קיים 10 שנים לפחות ועוסק בתכנון מפורט של מתקנים הנדסיים מכניים- ביולוגיים הכוללים מתקנים לנטרול ריחות כגון מט"שים, תחנות שאיבה לביוב שכוללות מתקנים לטיפול בריחות.

**יש לצרף פרופיל משרד של המציע הכולל לפחות את מועד הקמתו ופירוט ניסיונו כמפורט לעיל.**

1. במועד הגשת ההצעות למכרז, המציע מעסיק ביחסי עובד-מעביד לפחות 5 מהנדסים והנדסאים בעלי ניסיון של לפחות 5 שנים הרשומים בפנקס המהנדסים והאדריכלים.

**יש לצרף אישור רו"ח של המציע המעיד על עמידת המציע בדרישות סעיף זה ומפרט את שמות ותעודות הזהות של המהנדסים וההנדסאים המועסקים על ידי המציע, והעתק תעודות רישום של עובדי המציע בפנקס המהנדסים והאדריכלים.**

1. המציע תכנן תכנון מפורט במהלך 10 שנים האחרונות (2014-2024) לפחות 2 מתקנים שכוללים מתקנים לטיפול בריחות.

י**ש לצרף רשימה של המתקנים שתוכננו תכנון מפורט על ידי המציע, תוך התייחסות למועד ביצוע כל עבודה ופירוט המזמין ואיש קשר אצל המזמין ודרכי ההתקשרות איתו. מובהר כי המזמין במכרז זה יהא רשאי לאמת את הנתונים שנמסרו מול המזמינים שפורטו.**

1. מנהל התכנון מטעם המציע הינו הבעלים ו/או המנהל של המציע, ובעל ניסיון של 10 שנים לפחות בתכנון מתקנים הכוללים מתקנים לנטרול ריחות.

**יש לצרף תצהיר של מנהל התכנון המעיד על כל האמור בתנאי זה, מאומת על ידי עו"ד.**

1. כל יתר המהנדסים מטעם המציע אשר ייקחו חלק במתן שירותי התכנון למזמין הינם בעלי ניסיון של לפחות 5 שנים בתכנון מתקנים מכניים.

**יש לצרף תצהיר של מורשה חתימה במציע המעיד על כל האמור בתנאי זה, מאומת על ידי עו"ד.**

1. המציע הינו ישות משפטית אחת בלבד, תושב ישראל או הרשומה בישראל כדין. בכל מקרה לא תותר השתתפות של שותפות בין חברות וישויות שונות.

יש לצרף תעודת התאגדות של המציע (במקרה של תאגיד לרבות שותפות רשומה) או תעודת זהות של המציע (במקרה של מציע יחיד). בנוסף, יש לצרף תעודת עוסק מורשה של המציע.

1. המציע עומד בכל דרישות חוק עסקאות גופים ציבוריים, תשל"ו-1976.

יש לצרף את נספח ב' למסמך זה כשהוא חתום על ידי מורשה חתימה במציע ומאומת כדין. בנוסף, יש לצרף אישור על ניהול פנקסים כחוק ואישור על דיווח הכנסות לרשויות המס בהתאם לחוק עסקאות גופים ציבוריים, תשל"ו-1976.

\* מובהר כי תנאי הסף נקבעו לאור מורכבות השירותים מכוח המכרז, רגישותם וחשיבותם המיוחדת של השירותים האמורים.

**בנוסף לאמור לעיל יש לצרף את מסמכי מכרז זה וכל מסמך הבהרות שיוציא המזמין (ככל שיוציא) כשהם חתומים בתחתית כל עמוד על ידי המציע בצירוף חותמת המציע.**

1. **שכר הטרחה המוצע**

עלות עבודות השדרוג בהתאם לפרשה הטכנית העדכנית שהוכנה ע"י התאגיד מוערכת בכ-10.0 מלש"ח ללא הוצאות נלוות וללא מע"מ.

שכר הטרחה הבסיסי שמוצע ע"י התאגיד להכנת התכנון המפורט והפיקוח העליון בהתאם למסמך זה הוא**, 8.0% מערך הביצוע בפועל ועד 800,000 ₪ בתוספת מע"מ, הנמוך מבניהם.**

המציע יציע הנחה אחידה עבור שני המנגנונים על שכר טרחה זה, שלא תעלה על 10%.

שכר הטרחה לאחר ההנחה יהווה בסיס לקביעת הציון המשוקלל של ההצעה (C ) המורכב מ-40% ההצעה הכספית B)) ו-60% הדירוג האיכותי (A) כמפורט בסעיף 7 להלן.

1. **תנאי תשלום**
   1. סיום התכנון המפורט 30% מהחלק היחסי של הביצוע.
   2. פרסום המכרז ובחירת קבלן זוכה 30% מהחלק היחסי של הביצוע.
   3. סיום פיקוח עליון ומסירת הפרויקט 40% מהחלק היחסי של הביצוע. מובהר כי אבני הדרך הקבועות בסעיפים 6.1-6.2 לעיל ישולמו בהתאם לאומדן, ובאבן הדרך הקבועה בסעיף 6.3 תתבצע התחשבנות באופן שהתשלום לגבי שתי אבני הדרך הראשונות יותאם לערך הביצוע בפועל.
2. **אופן בחינת ההצעות ואמות המידה לבחירת זוכה**
   1. בחירת הזוכה תתבסס על שקלול ההצעה הכספית ואיכות המציע בהתאם לקריטריונים להלן.
   2. אמות המידה לבחירת המציע הזוכה הינן 40% רכיב ההצעה הכספית B)) ו- 60% רכיב האיכות (A).
   3. לאחר בדיקת מסמכי המכרז ועמידה של המציע בתנאי הסף, הזוכה שיועמד לזכייה יהא המציע בעל הניקוד הגבוה ביותר במצטבר לשני הרכיבים (איכות ומחיר).

קריטריוני האיכות על פיהן ינוקד רכיב האיכות של ההצעה (עד 60%) יהיו כמפורט בטבלה להלן A)).

|  |  |  |  |
| --- | --- | --- | --- |
| **מס'** | **קריטריון ואופן נקוד** | **ניקוד מרבי** | **מסמכים שיש לצרף** |
| 2 | **הצגת עד 5 פרויקטים מעבר לפרויקטים שהוצגו בתנאי הסף הכוללים מתקני נטרול ריחות**, כל מתקן ינוקד ב- 3 נקודות ועד למקסימום של 15 נקודות ב- 15 השנים האחרונות. | עד 15 נקודות | רשימת פרויקטים הכוללת את שם המזמין; איש קשר מטעם המזמין ופרטי התקשרות עמו; תיאור הפרויקט.  מובהר כי המזמין במכרז יהא רשאי ליצור קשר עם מזמין הפרויקט ולוודא את האמור בטבלה |
| 3 | **ניסיון קודם עם רשות המים /מנהלת הביוב ועבודה עם תאגידי מים**   * מתן שירותים לתאגידים / רשות המים/ מינהלת הביוב והיכרות עם תאגידי מים, עבודה עם כל תאגיד\*, 1 נקודה ועד למקסימום 4 נקודות   \* לעניין סעיף זה גם עבודה עם רשות המים ומינהלת הביוב תחשב כעבודה עם תאגיד | עד 4 נקודות | רשימת תאגידים עמם עבד המציע הכוללת את שם התאגיד; שם איש קשר ופרטי התקשרות עמו; תיאור של העבודות שבוצעו עבור התאגיד. |
| 3 | **וותק וניסיון המציע בתכנון מתקנים הנדסיים מכניים,** מט"שים, תחנות שאיבה , נטרול ריחות וכו'   * עד 15 שנים- 2 נקודות * בין 15-25 שנים- 4 נקודות * מעל 25 שנים- 6 נקודות | עד 6 נקודות | יבחן בהתאם לפרופיל המכרז שצורף להצעה |
| 4 | **קבלת מידע על מציע ממזמינים שונים** שעבדו או עובדים באופן שוטף עם המציע (בשיחות טלפון עם המזמינים ומנהלי הפרויקטים כולל מידע חסוי שעשוי להתקבל מהמזמינים שלא יימסר למציע לפי בקשתם)  המזמין יהיה רשאי לפנות לממליץ אחד או יותר שיוכלו ליתן המלצה על המציע. המלצתו של כל ממליץ תנוקד בניקוד מקסימלי של עד 10 נקודות (ואם ישאל יותר ממליץ אחד ציון המציע בקריטריון זה יהיה ממוצע של הציונים שנתנו הממליצים השונים), וזאת בהתאם לשאלות המפורטות להלן:   1. מקצועיות בתכנון מתקנים לנטרול ריחות – עד 3 נקודות. 2. איכות צוות המציע – עד 3 נקודות. 3. עמידה בלוחות זמנים – עד 2 נקודות. 4. חוות דעת כללית על המציע – עד 2 נקודות.   . יודגש כי מציע אשר ביצע בעבר עבודות עבור המזמין (לרבות כל אחת מהחברות המרכיבות את המזמין) יוכל המזמין להעניק חוות דעת מטעמו והיא תהווה "ממליץ" לכל דבר ועניין | עד 10 נקודות | יש לצרף רשימת ממליצים ודרכי התקשרות עמם.  המזמין יהיה רשאי לפנות לממליצים עפ"י הרשימה האמורה לעיל או אלו שצויינו ברשימות אחרות אותן הציג המציע בהתאם לתנאי המכרז או לממליצים שלא פורטו על ידי המציע עפ"י שיקול דעתו של התאגיד.  שמות הממליצים אליהם פנה התאגיד לא יחשפו בפני המציעים, גם במקרה של עיון בהצעות. בהגשת ההצעה מסכים ומתחייב המציע לתנאי זה, הן לחגבי הצעתו והן לגבי ההצעה הזוכה. |
| 5 | **ראיון אישי פרונטאלי או באמצעות זום עם המציע והתרשמות המזמין** הופעה של המציע בפני מנכ"לי התאגידים ו/או וועדות המכרזים, עד 25 נקודות **-**  המזמין יזמין את המציע לראיון התרשמות פרונטלי/באמצעות זום, במסגרתו ייבחנו הקריטריונים הבאים :   * מקצועיות המתכנן המוצע על ידי המציע למתן השירותים - עד 5 נקודות. * זמינות ועמידה בלוחות זמנים - עד 5 נקודות. * ניסיון קודם והיכרות עם תחום תאגידי המים - עד 5 נקודות. * התאמה לתפקיד לרבות אמינות ומתן מענה לבעיות וטיפול בליקויים - 5 נקודות. * התרשמות המזמין מהראיון – עד 5 נקודות. | 25 |  |
| 6 | **הצעת המחיר**  המציע בעל ההצעה הכוללת הזולה ביותר (זה שהציע את אחוז ההנחה הגבוה ביותר) יזכה למירב הנקודות לפרמטר זה (קרי, 40 נקודות). יתר ההצעות יזכו לניקוד באופן יחסי להצעה הזולה ביותר בהתאם לנוסחה שלהלן:  אחוז ההנחה שנתן כל מציע יוכפל בסכום של 800,000 ₪. הסכום שיתקבל יהווה את ההצעה הכספית של כל מציע (לצורך בחינת ההצעות בלבד).  ההצעות הכספיות שיחושבו לצורך בחינת ההצעות יבחנו בהתאם לנוסחה שלהלן:  ניקוד ההצעה הנבחנת = 40 x ההצעה הכספית הזולה ביותר חלקי ההצעה הנבחנת | עד 40 נקודות |  |
|  | **סה"כ** | **עד 100 נקודות** |  |

**על אף האמור, המזמין אינו מתחייב לקבל את ההצעה בעלת הניקוד הגבוה ביותר או כל הצעה שהיא.**

1. **ההצעה הכספית של המציע (B)**
   1. על המציע למלא את אחוז ההנחה המוצע על ידו בספרות ובמילים בנספח א'.
   2. אחוז ההנחה לא יעלה על 10% **הצעה שתעלה על 10% הנחה או הצעה שינקב בה אחוז תוספת (הנחה שלילית) – יפסלו על הסף.** הצעה שינקב בה 0% הנחה תחשב כתקינה לעניין זה.
   3. במקרה שבו לא תהיה התאמה בין אחוז ההנחה בספרות לזה שבמילים, יגבר האמור במילים.

מובהר שלא תינתן כל תמורה אחרת/נוספת למציע הזוכה למעט התמורה הנקובה בהצעה זו וכל ההוצאות הכרוכות בביצוע נשוא הפנייה תחולנה על המציע.

* 1. המזמין יהיה רשאי לפסול כל הצעה אשר על פי שיקול דעתה הינה בלתי סבירה או תכסיסנית או נובעת מאי הבנת השירותים הנדרשים או מכל סיבה מיוחדת אחרת שתירשם.

1. **בחירת ההצעה הזוכה**

מבין ההצעות שעמדו בתנאי הסף, תיבחר ההצעה שתקבל את הציון המשוקלל הגבוה ביותר, וזאת מבלי לגרוע מכל סמכות או זכות של המזמין או של ועדת המכרזים, לפי כל דין, לרבות מסמכותם לנהל מו"מ ושלא לקבל הצעה בלתי סבירה, או שלא לקבל כל הצעה שהיא.

הציון הכולל של ההצעה (C) יהא סך ציון האיכות המשוקלל וציון הרכיב הכספי משוקלל:

**C = B + A**

1. **שאלות הבהרה**

מצא המציע סתירה בין מסמכי המכרז ו/או ביקש לשאול שאלות הבהרה, יפנה למזמין, באמצעות כתובת המייל tenders@palgey-sharon.co.il, תוך ציון שם המכרז, שמו של המציע וכתובת הדוא"ל למתן תשובה, ויפרט בפנייתו את מהות השאלה ו/או אי הבהירות.

פניות כאמור תעשנה בכתב בלבד ותועברנה בקובץ בפורמט WORD בלבד, ובהתאם לטבלה שלהלן:

|  |  |  |  |  |  |
| --- | --- | --- | --- | --- | --- |
| מס"ד | עמוד | מסמך | סעיף ותת סעיף | הבהרה/שאלה/אי התאמה | תשובה (ימולא ע"י המזמין) |
|  |  |  |  |  |  |

למזמין שמורה הזכות שלא להשיב לפניות שלא מועברות אליו באופן המפורט לעיל ו/או לא להשיב על פניות עפ"י שיקול דעתו הבלעדי, ולא תשמענה טענות בשל כך.

באחריות המציע לוודא את קבלת פנייתו, בטלפון 074-7029763, וזאת טרם המועד האחרון להגשת שאלות הבהרה כמפורט בטבלה מעלה.

**המועד האחרון להעברת פניות כאמור- יום 10/7/2025 בשעה 12:00. שאלות שיגיעו למזמין באיחור לא יענו, למעט במקרים בהם המזמין יסבור, עפ"י שיקול דעתו הבלעדי, כי שאלות אלו או חלקן הינן בעלות חשיבות מיוחדת ו/או שהן מצביעות על טעות במסמכי המכרז.**

תשובות לשאלות הבהרה תשלחנה לכל המשתתפים ששאלו שאלות הבהרה ותועלנה לאתר המזמין בכתובת www.palgey- sharon.co.il תחת לשונית מכרזים. על אף האמור, באחריות המציעים להתעדכן באתר המזמין בתשובות לשאלות ההבהרה, ולא תשמע כל טענה בעניין זה, לרבות במקרה שמענה כלשהו לא הועבר לידי המציע על ידי המזמין.

רק תשובות בכתב תחייבנה את המזמין.

מציע שלא יפנה כאמור, יהיה מנוע מלטעון טענות בדבר אי סבירות ו/או אי בהירות מסמכי המכרז, שגיאות, אי התאמות, טעויות וכיו"ב.

1. **מפגש מציעים וסיור מציעים**

בכוונת החברה לערוך מפגש וסיור מציעים. מטרת המפגש והסיור ליתן רקע כללי על נשוא המכרז ומענה לשאלות אשר עלולות להתעורר אצל המציעים, ככלי עזר למציעים בלבד. מוצהר ומובהר כי דברים אשר יאמרו במהלך המפגש והסיור לא יחייבו את החברה, לא יהוו מצג כל שהוא ואין בהם כדי לסתור את מסמכי המכרז. בעצם השתתפותו בפגישה כאמור נותן המציע את הסכמתו לתנאי זה .

המפגש יתקיים במכון טיהור השפכים הוד השרון ביום 6/7/2025 בשעה 14:00 ,לפתיחת השער יש ליצור קשר במספר 09-7760790 .

למען הסר ספק מובהר בזאת, כי השתתפות בפגישה כאמור **הינה חובה.** מציע שלא ייטול חלק בפגישה הנ"ל, הצעתו לא תידון ויראו אותה כאילו לא הוגשה כלל.

המציעים מתבקשים ומוזמנים בזאת להעלות בפגישה כאמור את כל השאלות, ההבהרות וההסברים הדרושים והנחוצים להם.

למען הסר ספק מובהר בזאת, כי המציע יהיה מושתק ומנוע מלהעלות כל טענה ו/או תביעה ו/או דרישה מכל סוג שהוא לרבות אי הבנה ו/או אי ידיעה בגין המכרז ו/או בכל הכרוך ו/או הקשור בו ו/או הנובע ממנו לרבות הוראותיו, תנאיו דרישותיו, אופיו, דרך ואופן ביצועו, והמציע מוותר בזאת על כל תביעה ו/או דרישה ו/או טענה מכל סוג שהוא כאמור.

**נספח א' – פרטי המציע והצעתו הכספית**

* 1. **פרטי המציע**

שם : \_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ :

שם איש קשר \_\_\_\_\_\_\_\_\_\_\_\_\_\_\_\_\_\_\_\_\_\_\_ :

טלפון \_\_\_\_\_\_\_\_\_\_\_\_\_\_\_\_\_\_\_\_\_\_ :

כתובת דואר אלקטרוני \_\_\_\_\_\_\_\_\_\_\_\_\_\_\_\_\_:

מספר עוסק מורשה \_\_\_\_\_\_\_\_\_\_\_\_\_\_\_\_\_\_\_:

מספר החברה \_\_\_\_\_\_\_\_\_\_\_\_\_\_\_\_\_ :

פרטי חשבון הבנק: \_\_\_\_\_\_\_\_\_\_\_\_\_\_\_\_\_

שמות בעלי זכות החתימה במציע המשתתף בהליך:

שם פרטי ,שם משפחה ,מספר זהות, דוגמת חתימה

* 1. **הצעתו הכספית המציע**

בהתאם לאמור בסעיף 8 לעיל, הריני להודיעכם כי באם יוזמן אצלי ביצוע השירותים, להלן אחוז ההנחה משכר הטרחה המפורט להלן :

**שכר טרחה בסיסי: 800,000 ₪**

**הנחה בספרות: (%)** \_\_\_\_\_\_\_\_\_\_\_

**הנחה במילים** : \_\_\_\_\_\_\_\_\_\_אחוזי הנחה

* 1. **הצהרת המציע**

אנו החתומים מטה, לאחר שקראנו בעיון ובחנו בחינה זהירה את כל מסמכי המכרז (להלן"**ההליך**"), מצהירים ומתחייבים בזה כדלקמן:

1. אנו מצהירים בזה, כי הבנו את כל האמור במסמכי ההליך והגשנו את הצעתנו בהתאם, כי אנו מסכימים לכל האמור במסמכי ההליך ולא נציג תביעות או דרישות המבוססות על אי ידיעה ו/או אי הבנה, ואנו מוותרים מראש על כל טענה בדבר אי התאמה ו/או חריגה, של ההליך ו/או תנאי מתנאיו.
2. אנו מצהירים, כי אנו עומדים בכל התנאים הנדרשים מהמשתתפים בהליך, כי הצעתנו זו עונה על כל הדרישות שבמסמכי ההליך וכי אנו מקבלים על עצמנו לבצע את ההתקשרות,

בהתאם לתנאים המפורטים בהליך. ידוע לנו כי אם נזכה בהליך נדרש לחתום על חוזה בתנאים המקובלים אצל המזמין, ובכפוף לתנאים המפורטים בהליך זה.

1. אנו מצהירים בזה, כי הצעה זו מוגשת ללא כל קשר או תיאום עם משתתפים אחרים .
2. הצעתנו זו היא בלתי חוזרת ואינה ניתנת לביטול או לשינוי עד לפקיעתה בהתאם לתנאי ההליך.
3. ככל שההצעה מוגשת בשם תאגיד, אנו מסכימים וערבים לכך, כי הצעתנו היא בגדר המטרות והסמכויות הקבועות במסמכי התאגיד בשמו מוגשת ההצעה, כי אנו זכאים לחתום בשם התאגיד על הצעה זו, וכי אין כל מניעה על פי כל דין או הסכם לחתימתנו על הצעה זו .
4. אנו מצרפים להצעתנו את המסמכים והאישורים הנדרשים על פי מסמכי ההליך.
5. ידוע לנו כי הזוכה בהליך יידרש לחתום על חוזה בנוסח המקובל אצל המזמין.

שם מלא של מורשה החתימה: \_\_\_\_\_\_\_\_\_ חתימת מורשה החתימה \_\_\_\_\_\_\_\_\_\_\_\_ :

שם מלא של מורשה החתימה: \_\_\_\_\_\_\_\_\_ חתימת מורשה החתימה \_\_\_\_\_\_\_\_\_\_\_\_ :

חתימה וחותמת של המציע :\_\_\_\_\_\_\_\_\_\_\_\_\_\_\_\_\_\_\_\_\_\_

**אישור עו"ד**

אני הח"מ, עו"ד \_\_\_\_\_\_\_\_\_\_\_\_\_\_\_\_\_\_\_ מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_מאשר בזאת כי ביום \_\_\_\_\_\_\_\_\_, הופיע/ה/ו לפני מר/גב' \_\_\_\_\_\_\_\_\_\_\_\_\_\_\_\_\_, שזיהה/תה/ו עצמו/ה/ם לפי תעודת זהות מס' \_\_\_\_\_\_\_\_\_\_\_/ המוכר/ת/ים לי אישית, וחתם/מה/ו על ההצעה לעיל. כן אני מאשר כי החותמים הנם מורשי חתימה של המציע וכי חתימתם מחייבת את המציע בהתאם להצעה זו ולמסמכי ההליך.

\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_

שם עורך הדין כתובת מס' רישיון חתימה

**נספח ב'**

**הצהרה לפי חוק עסקאות גופים ציבוריים, תשל"ו-1976**

אני הח"מ \_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_ לאחר שהוזהרתי כי עלי להצהיר את האמת וכי אהיה צפוי/ה לעונשים הקבועים בחוק באם לא אעשה כן, מצהיר/ה בזאת כדלקמן:

1. הנני משמש כ\_\_\_\_\_\_\_\_\_\_\_\_\_\_\_\_ ב\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: **"המשתתף"**)

תפקיד שם המשתתף

והנני מוסמך לתת תצהיר זה מטעם המשתתף.

1. נכון למועד האחרון להגשת ההצעות במכרז, המשתתף או בעל זיקה\* אליו לא הורשעו\* ביותר משתי עבירות\*;

לחילופין-

המשתתף או בעל זיקה\* אליו הורשעו\* ביותר משתי עבירות\*, אך במועד האחרון להגשת ההצעות למכרז חלפה שנה אחת לפחות ממועד ההרשעה האחרונה.

\* "בעל זיקה"; "הורשע"; "עבירה" – כהגדרתם בסעיף 2ב(א) לחוק עסקאות גופים ציבוריים, תשל"ו-1976;

* 1. נכון למועד האחרון להגשת ההצעות במכרז, הוראות סעיף 9 לחוק שוויון זכויות לאנשים עם מוגבלות, התשנ"ח-1998 (להלן: "**חוק שוויון זכויות**") **לא חלות** על המשתתף;

לחילופין –

* 1. הוראות סעיף 9 לחוק שוויון זכויות **חלות** על המציע והוא מקיים אותן;
     1. במידה והמשתתף מעסיק\* 100 עובדים לפחות, נכון למועד האחרון להגשת ההצעות, המשתתף מצהיר ומתחייב כי יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך – לשם קבלת הנחיות בקשר ליישומן;

לחילופין-

* + 1. המשתתף מצהיר כי פנה בעבר למנהל הכללי של משרד העבודה הרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות בהתאם להוראות סעיף 3.2.1 לעיל, ואם קיבל הנחיות בעניין, הוא גם פעל ליישומן.

\* "מעסיק" – כהגדרתו בסעיף 9 לחוק שוויון זכויות.

המשתתף מצהיר ומתחייב בזאת, כי יעביר העתק מהתצהיר שמסר לפי סעיף 3.2 זה לעיל, למנכ"ל של משרד העבודה הרווחה והשירותים החברתיים, בתוך 30 ימים מהמועד האחרון להגשת ההצעות במכרז.

1. הנני מצהיר/ה כי זהו שמי זו חתימתי ותוכן תצהירי דלעיל אמת.

\_\_\_\_\_\_\_\_\_\_\_\_\_\_\_\_\_

**חתימת המצהיר**

אימות חתימה

אני הח"מ \_\_\_\_\_\_\_\_\_\_\_\_\_, עו"ד (מ.ר. \_\_\_\_\_\_\_\_), מאשר כי ביום \_\_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_, לאחר שהזהרתיו/ה כי עליו/ה להצהיר את האמת וכי יהא/תהא צפוי/ה לעונשים הקבועים בחוק באם לא יעשה/תעשה כן, אישר/ה בפני את תוכן תצהירו/ה לעיל בחתמו/ה עליו בפני

\_\_\_\_\_\_\_\_\_\_\_\_\_\_\_\_\_\_

חותמת וחתימת עו"ד